open-index/open-wikipedia-markdown huggingface dataset:
טום בראון ג'וניור

**תומאס האוגיי בראון ג'וניור** (באנגלית: **Tom Brown Jr**.; 29 בינואר 1950 – 16 באוגוסט 2024) היה נטורליסט, גשש, מומחה הישרדות וסופר אמריקאי מניו ג'רזי, שם ניהל את "Tom Brown Jr. Tracker School", בית הספר שלו למיומנויות חיים קדומות.

## ראשית חייו
בראון נולד בטומס ריבר, ניו ג'רזי ב-29 בינואר 1950. מגיל שבע, כפי שכתב בראון בספריו, הוא וחבר ילדותו ריק אומנו בגששות והישרדות בטבע הפראי על ידי סבו של ריק, "מתגנב לזאב" - Stalking Wolf אשר על פי בראון היה ממוצא ליפן אפאצ'י. בראון כתב שמתגנב לזאב מת כשבראון היה בן 17, ושריק נהרג בתאונה באירופה זמן קצר לאחר מכן.

## קריירה
בראון בילה את עשר השנים הבאות בעבודות מזדמנות כדי לתמוך בהרפתקאותיו בטבע. לאחר מכן הוא יצא לחפש בניו ג'רזי אנשים אחרים שהתעניינו בחוויותיו. בתחילה בראון נחל הצלחה מועטה, אך בסופו של דבר נקרא לסייע באיתור חשוד בפשע. למרות שהמקרה זכה לתשומת לב לאומית, הוא והרשויות באזור רמזי, ניו ג'רזי נתבעו לאחר מכן על סך 5 מיליון דולר בגין האשמת האדם הלא נכון. למרות מחלוקת זו, הוא הצליח להתבסס על חשיפה זו כדי להתפתח כגשש במשרה מלאה, תוך פרסום שירותיו בסיוע לאיתור אנשים אבודים, חיות מסוכנות ונמלטים מהחוק. לפי מגזין ''"פיפל"'', "הוא עוקב אחר אנשים ובעלי חיים, בעיקר בניו ג'רזי". *[[הניו יורק טיימס|ה"ניו יורק טיימס"]]* אמר שהוא "נחשב לסמכות הבכירה במדינה בנושא הישרדות בטבע הפראי".

### The Tracker School
בית הספר של טום בראון ג'וניור ממוקם ב־New Jersey Pine Barrens. רוב השיעורים המוצעים על ידי בית הספר מתקיימים במחנה פרימיטיבי או במחנה הצופים ג'וזף סיטה, שניהם ממוקמים ליד Waretown, ניו ג'רזי. עם זאת, שיעורים מוצעים גם בקליפורניה ובפלורידה. הסדנאות כוללות את הגרסאות של בראון לטקסים של אינדיאנים של המישורים, כולל סווט לודג' ומסע חזון.

### השפעה ומורשת
בראון היה יועץ ליוצרי הסרט "מאבק צמוד" העוסק בבן דמותו של טום, מומחה להישרדות המשוחק על ידי טומי לי ג'ונס.

עופר ישראלי, מייסד שותף של הארגון הישראלי שומרי הגן רכש חלק גדול מהשכלתו בתחום המיומנויות הקדומות בבית הספר של בראון.

## חיים אישיים ומותו
ביולי 1977 בראון ג'וניור נישא לג'ודי דאק פורד, בת 33. באותה תקופה לג'ודי הייתה בת קרי, בת 15, ובן פול, בן 11, מנישואים קודמים. לשניים נולד ילד אחד, טום בראון השלישי. מאוחר יותר התחתן בראון עם דבי בראון ונולדו לו איתה שני ילדים, קוטי טרקר בראון וריבר סקאוט בראון. מאוחר יותר, התחתן בראון עם אשתו השלישית, סלסט בראון.

בראון מת בנפטון, ניו ג'רזי, ב-16 באוגוסט 2024, בגיל 74.

## פרסומים ומדיה
בראון כתב 18 ספרים. ספרו הראשון *דרכו של הגשש*, ב-1978, תיעד את התבגרותו. *[[Reader's Digest]]* הדפיס גרסה מרוכזת של הסיפור וסיפק מידע על בית הספר החדש בראון. ספריו של טום בראון יצאו לאור בהוצאת פינגווין.

## ראו גם
* שומרי הגן
## הערות שוליים

## קישורים חיצוניים

קטגוריה:סופרים אמריקאים
קטגוריה:אמריקאים שנולדו ב-1950
קטגוריה:אמריקאים שנפטרו ב-2024
ארנסט הארטרט

**ארנסט יוהאן אוטו הארטרט** (בגרמנית: **Ernst Johann Otto Hartert**; 29 באוקטובר 1859 - 11 בנובמבר 1933) היה אורניתולוג גרמני פורה.
## ביוגרפיה
הארטרט נולד בהמבורג. ביולי 1891 נשא לאישה את המאיירת קלאודיה ברנאדין אליזבת הארטרט בפרנקפורט, גרמניה, להם נולד לו בן בשם יואכים קארל (צ'ארלס) הארטרט (1893–1916), שנהרג כחייל בצבא האנגלי בקרב על הסום.
ממוזער|בעבודתו
יחד עם אשתו, תיאר לראשונה את תת-המין של הקוליברי כחול-זנב  ( *Chalybura buffonii intermedia* Hartert, E & Hartert, C, 1894). נראה שהמאמר "*On a collection of Humming Birds from Ecuador and Mexico*" הוא הפרסום המשותף היחיד שלהם.

הארטרט הועסק על ידי וולטר רוטשילד, כאוצר האוסף האורניתולוגי של מוזיאון הטבע הפרטי של רוטשילד בטרינג, אנגליה, בין השנים 1892 ל-1929.

הרטרט הוציא לאור את כתב העת הרבעוני של המוזיאון *Novitates Zoologicae* (1894–1839) יחד עם רוטשילד, ואת "*רשימת הציפורים הבריטיות*" (1912) עם פרנסיס צ'ארלס רוברט ז'ורדיין, נורמן פרדריק טיצ'הרסט והארי פורבס ווית'רבי. הוא כתב את *Die Vögel der paläarktischen Fauna*" (1910–1922)" וערך מסעות מחקר בהודו, אפריקה ודרום אמריקה בשם מעסיקו. למרות שהארטרט תמך בשימור של כמה מינים של ציפורים, הוא כתב מנשר בשנת 1900 בו הביע תמיכה בדילול של דרורי הבית.
ממוזער| קברו של ארנסט הארטרט ב־Waldfriedhof Dahlem, ברלין
ב-1930 פרש הארטרט לברלין, שם נפטר ב-1933.

הארטרט היה המנטור של ארווין שטרסמן, שאפרו נטמן בקברו של הארטרט ב-1972.

## עבודות
בין כתביו שהתפרסמו:

* (1891). *Katalog der Vogelsammlung im Museum der Senckenbergischen Naturforschenden Gesellschaft in Frankfurt am Main*.
* (1897). *Podargidae, Caprimulgidae und Macropterygidae*.
* (1897). *Das Tierreich*.
* (1900). *Trochilidae*.
* (1902). *Aus den Wanderjahren eines Naturforschers: Reisen und Forschungen in Afrika, Asien und Amerika, nebst daran anknüpfenden, meist ornithologischen Studien*.
* (1903). *Ueber die Pipriden-Gattung Masius Bp.*
* (1910–1922). *Die Vögel der paläarktischen Fauna: Systematische Übersicht der in Europa, Nord-asien und der Mittelmeerregion vorkommenden Vögel*.  Three volumes.
* 
* (1920). *Die Vögel Europas*.


## הנצחה
שמו הונצח בשמות המדעיים של מין הלטאה *Hemiphyllodactylus harterti* , ותלמידו שטרסמן הנציח אותו בשם שנתן לסוג הציפור *Hartertula* . בנוסף, שמו מונצח בשמות תת-מינים נוספים של ציפורים.

כמו-כן, לכ-12 מיני ציפורים ניתן שם עממי המנציח אותו.

## לקריאה נוספת

* 


## קישורים חיצוניים

## הערות שוליים

קטגוריה:אורניתולוגים
קטגוריה:מדענים גרמנים
קטגוריה:טקסונים שתוארו בידי ארנסט הארטרט
קטגוריה:גרמנים שנולדו ב-1859
קטגוריה:גרמנים שנפטרו ב-1933
בוב מילר

**רוברט ג'וזף מילר** (באנגלית: **Robert Joseph Miller**; נולד ב-30 במרץ 1945) הוא עורך דין ופוליטיקאי אמריקאי לשעבר, שכיהן כמושל ה-26 של מדינת נבדה בשנים 1989–1999. מילר, חבר המפלגה הדמוקרטית, הוא מושל נבדה בעל תקופת הכהונה הארוכה ביותר. נכון לשנת 2024 הוא גם המושל האחרון של נבדה שכיהן לצד סגן מושל ממפלגה יריבה. טרם כהונתו כמושל כיהן כסגן המושל בשנים 1987–1989.

## ביוגרפיה
### תחילת דרכו
מילר נולד בשיקגו שבאילינוי, ועבר בילדותו עם משפחתו ללאס וגאס שבנבדה. אביו, רוס מילר, היה מנהל קזינו, שלדברי בנו בספר הזיכרונות שפרסם ב-2013 "Son of a Gambling Man", פעל גם בצדדים החוקיים וגם באלה הלא-חוקיים של שיקגו התעשייתית.

מילר למד בבתי ספר קתוליים, סיים את לימודיו בתיכון בישופ גורמן ב-1963 בהצטיינות, והשלים לימודי תואר ראשון במדע המדינה באוניברסיטת סנטה קלרה ב-1967. לאחר מכן השלים לימודי תואר שני במשפטים בבית הספר למשפטים של אוניברסיטת לויולה בלוס אנג'לס, קליפורניה.

מילר שירת בכוחות המילואים של צבא ארצות הברית בשנים 1967–1973, ובהמשך בכוחות המילואים של חיל האוויר של ארצות הברית. הוא שימש כעוזר התובע המחוזי של מחוז קלארק בין השנים 1971–1973. בשנת 1978 נבחר לתובע המחוזי של מחוז קלארק, וב-1982 היה הראשון שכיהן בתפקיד זה וזכה להיבחר מחדש. בשנת 1984 שימש כנשיא איגוד התובעים המחוזיים הלאומי.

### בפוליטיקה של נבדה
בבחירות 1986 נבחר מילר לסגן מושל נבדה, והושבע לתפקידו ב-5 בינואר 1987. ב-3 בינואר 1989 התפטר המושל המכהן ריצ'רד בריאן לשם כהונתו בסנאט של ארצות הברית. בהתאם לסדר הירושה בנבדה התמנה מילר למושל המדינה מיד לאחר מכן.

ב-1990 התמודד מילר בבחירות לתפקיד מושל נבדה וזכה בניצחון סוחף עם 64.8% מקולות הבוחרים. ב-1994 נבחר מחדש לאחר שניצח את ג'ים גיבונס, אז קצין חיל האוויר האמריקאי ולימים מושל נבדה בעצמו. מילר עמד בראש אגודת המושלים הלאומית בין השנים 1996–1997. כהונתו נמשכה עשור, ובכך הפך למושל שכיהן את תקופת הכהונה הארוכה ביותר בהיסטוריה של נבדה. הגבלת כהונה מנעה ממנו להתמודד שוב בבחירות 1998, והוא הוחלף על ידי הרפובליקני קני גווין.

### לאחר החיים הפוליטיים
לאחר שעזב את התפקיד בינואר 1999, הדמוקרטי הבא שנבחר לתפקיד המושל היה סטיב סיסולאק בבחירות 2018. על שמו של מילר נקראת חטיבת ביניים בהנדרסון שנפתחה ב-1999. כיום מילר מכהן כחבר במועצת המנהלים של "Wynn Resorts" ושל "International Game Technology". הוא גם עומד בראש חברת "Robert J. Miller Consulting", המספקת ייעוץ עסקי לארגונים שונים. בנוסף, הוא יועץ בכיר בחברת "Dutko Worldwide", חברת שדלנות דו-מפלגתית בוושינגטון הבירה.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:בוגרי אוניברסיטת סנטה קלרה
קטגוריה:תובעים אמריקאים
קטגוריה:סגני מושלי נבדה
קטגוריה:מושלי נבדה
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1945
הפלורה הטבעית

**הפלורה הטבעית** (גם **ה[[מיקרוביוטה]] הטבעית**) מתייחסת לאוכלוסיות המיקרואורגניזמים השונות המאכלסות את גופם של יצורים חיים, לרבות בני אדם ובעלי חיים אחרים. מדובר בקהילות של חיידקים, פטריות, נגיפים ופרוקריוטים אחרים החיות באזורים שונים בגוף, כגון העור, מערכת העיכול, מערכת הנשימה ו (הכוללת את איברי המין ואת מערכת השתן).

הפלורה הטבעית ממלאת תפקיד חשוב בשמירה על הבריאות הכללית ולוקחת חלק משמעותי במערכת החיסון, בעיכול מזון, בהגנה מפני פתוגנים ובייצור ויטמינים ומולקולות חיוניות אחרות.

## אזורים עיקריים בפלורה הטבעית
### מערכת העיכול
הפלורה במערכת העיכול מהווה את הקהילה הגדולה והמגוונת ביותר בגוף האדם. חיידקי מערכת העיכול, ובעיקר אלו החיים במעי הגס, משתתפים בפירוק סיבים, ייצור ויטמינים (כמו ויטמין K ו-B12) וסילוק רעלים. מיקרואורגניזמים כמו  וביפידובקטריום הם חלק בלתי נפרד מהפלורה הבריאה.

### העור
מיקרואורגניזמים החיים על העור כוללים חיידקים כמו  ו המסייעים בהגנה מפני זיהומים. עם זאת, חוסר איזון בפלורה הטבעית של העור עשוי להוביל לבעיות כמו אקנה או זיהומים פטרייתיים.

### מערכת הנשימה
דרכי הנשימה העליונות מאוכלסות במגוון חיידקים המסייעים למערכת החיסון להילחם במזהמים. כאשר הפלורה הזו נפגעת, יש עלייה בסיכון לזיהומים בדרכי הנשימה.

### מערכת האורוגניטל
במערכת זו, בפרט בנרתיק האישה, הפלורה הטבעית שומרת על איזון ה-pH ומונעת התפתחות זיהומים. לדוגמה, חיידקי לקטובצילוס יוצרים סביבה חומצית המסייעת בהגנה מפני פתוגנים.

## תפקידי הפלורה הטבעית
### הגנה מפני פתוגנים
הפלורה הטבעית מתחרה עם פתוגנים על משאבים ואתרי אחיזה, ובכך מצמצמת את הסיכוי להתפתחות מחלות.

### פירוק מזון וייצור אנרגיה
מיקרואורגניזמים מעכלים סיבים ומייצרים חומצות שומן קצרות שרשרת המספקות אנרגיה לגוף.

### שיפור מערכת החיסון
חשיפה למיקרואורגניזמים בפלורה הטבעית מחזקת את יכולת מערכת החיסון לזהות ולהילחם בפולשים מזיקים.

### ייצור ויטמינים
חיידקים מסוימים מייצרים ויטמינים חיוניים כמו ויטמין K ו-B12.

## פלורה טבעית וחוסר איזון
שינויים בפלורה הטבעית יכולים להתרחש כתוצאה משימוש באנטיביוטיקה, שינויים תזונתיים, מתח, זיהומים ומחלות כרוניות. חוסר איזון זה, הנקרא דיסביוזה, עלול לגרום למגוון מצבים רפואיים, כמו דלקות במערכת העיכול (כגון קוליטיס), זיהומים בנרתיק, ואפילו הפרעות מטבוליות.

## טיפוח הפלורה הטבעית
שמירה על איזון הפלורה הטבעית כוללת:
* תזונה מאוזנת ועשירה בסיבים פרה-ביוטיים (לדוגמה: ירקות, פירות ודגנים מלאים).
* צריכת פרוביוטיקה ממקורות טבעיים כמו יוגורט או תוספי תזונה.
* הימנעות משימוש מיותר באנטיביוטיקה.
* הקפדה על היגיינה אישית ללא שימוש יתר במוצרים אנטי-בקטריאליים.

## ראו גם
* מיקרוביוטה
* מיקרוביוטה של מערכת העיכול

קטגוריה:בקטריולוגיה
קטגוריה:מערכת העיכול
סגן מושל נבדה

**סגן מושל נבדה** (באנגלית: **Lieutenant Governor of Nevada**) הוא נושא משרה חוקתית בממשלת מדינת נבדה שבארצות הברית. סגן המושל מחזיק משרד בקרסון סיטי, בירת המדינה, במשכן קפיטול מדינת נבדה, ונבחר בנפרד ממושל נבדה. לפיכך, ייתכן שסגן המושל יכהן מטעם מפלגה שונה מזו של המושל. סגן המושל המכהן הוא סטאברוס אנתוני, רפובליקני, שהושבע לתפקיד בינואר 2023.

## סמכויות
על פי חוקת נבדה , סגן המושל הוא הראשון בסדר הירושה של המושל ומשמש כנשיא הסנאט של נבדה מתוקף תפקידו. בתפקיד זה, סגן המושל משמש כמושל דה פקטו בכל פעם שהמושל נמצא מחוץ למדינה, וממלא את תפקידו במקרה של נבצרות קבועה.

בנוסף, כנשיא הסנאט, סגן המושל מנהל את דיוני הסנאט היומיים כאשר בית המחוקקים מתכנס, ויכול להצביע במקרה של תיקו. עם זאת, מאחר שהסנאט מורכב ממספר אי-זוגי של סנאטורים, מצבי תיקו הם נדירים.

לסגן המושל יש גם מספר תפקידים סטטוטוריים. לדוגמה, סגן המושל עומד בראש מועצת התיירות והוועדה המייעצת לפעילויות חוץ, ומשמש כסגן יושב ראש מועצת המנהלים של מחלקת התחבורה. בנוסף, סגן המושל הוא חבר בקבינט של המושל, במועצת הפיתוח הכלכלי, בוועדת הביקורת של הרשות המבצעת, ובוועדה לביטחון המולדת.

## קישורים חיצוניים

* 

## הערות שוליים

*
נבדה
קטגוריה:נבדה
סטאברוס אנתוני

**סטאברוס ס. אנתוני** (באנגלית: **Stavros S. Anthony**; נולד ב-13 בינואר 1957) הוא פוליטיקאי אמריקאי ושוטר בדימוס, המכהן כסגן מושל נבדה ה-37 מאז 2023. אנתוני ניצח בבחירות לסגן מושל נבדה ב-2022, כאשר גבר על סגנית המושל המכהנת ליסה קאנו ברקהד. כחבר המפלגה הרפובליקנית, הוא כיהן כחבר מועצת העיר לאס וגאס מ-2009 ועד דצמבר 2022.

## ביוגרפיה
סטאברוס אנתוני נולד ב-13 בינואר 1957. הוא אמריקאי ממוצא יווני, והוריו היגרו לארצות הברית מקפריסין בשנות ה-50 של המאה ה-20. בשנת 1980 השלים לימודי תואר ראשון בקרימינולוגיה באוניברסיטת המדינה של ויין, וב-1987 השלים לימודי תואר שני במדע המדינה באוניברסיטת נבדה בלאס וגאס. בשנת 1999 השלים דוקטורט בסוציולוגיה באותה האוניברסיטה. במקביל ללימודיו הגבוהים למד באוניברסיטת לואיוויל והשתתף באקדמיה הלאומית של ה-FBI בקוואנטיקו שווירג'יניה.

ב-1980 הצטרף אל המשטרה המטרופולינית של לאס וגאס, ועד פרישתו ב-2009 כיהן גם במספר תפקידי ניהול בכירים במשטרה.

בבחירות 2018 התמודד לבית הנבחרים של ארצות הברית במחוז הקונגרס הרביעי של נבדה, אך פרש בשלב הבחירות המקדימות.

אנתוני מונה לראש העיר הזמני של לאס וגאס על ידי ראשת העיר קרולין גודמן, ושימש בתפקיד זה מיולי 2011 עד אפריל 2015, ומונה מחדש ב-8 ביוני 2020. בשנת 2015 התמודד ללא הצלחה בבחירות לראשות העיר לאס וגאס.

אנתוני הוא ממוצא יווני וגדל על ברכי הנצרות יוונית-אורתודוקסית. הוא שימש בעבר כחבר וכיושב ראש מועצת המנהלים של כנסיית סנט ג'ון היוונית-אורתודוקסית בלאס וגאס. הוא נשוי מזה 41 שנים, ואב לשתי בנות, שתיהן בוגרות אוניברסיטת נבדה ברינו.

## קישורים חיצוניים

* פרופיל רשמי, באתר ממשלת נבדה 

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:אמריקאים ממוצא יווני
קטגוריה:שוטרים אמריקאים
קטגוריה:בוגרי אוניברסיטת המדינה של ויין
קטגוריה:בוגרי אוניברסיטת נבדה בלאס וגאס
קטגוריה:סגני מושלי נבדה
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1957
יונאס אומלין

**יונאס אוֹמְלין** (בגרמנית: **Jonas Omlin**; נולד ב-10 בינואר 1994) הוא כדורגלן שווייצרי המשחק בעמדת השוער בבורוסיה מנשנגלדבך מהבונדסליגה, בה הוא משמש כקפטן, ובנבחרת שווייץ.

## קריירת מועדונים
אומלין התחיל את הקריירה שלו בקרינס בליגה השווייצרית השנייה. לאחר מכן עבר ללוצרן, ממנה הושאל ללה מון לקראת עונת 2015/2016.

לאחר עונת ההשאלה, חזר אומלין ללוצרן, בה שיחק שתי עונות.

ב-22 ביוני 2018, בזל הודיעה על החתמתו של אומלין מלוצרן. לאחר חמישה משחקי מבחן, ערך אומלין את הופעת הבכורה שלו בליגת העל השווייצרית עבור בזל בזנקט יאקוב פארק ב-21 ביולי 2018, כאשר בזל הפסידה 2-1 לסנט גאלן. תחת המאמן מרסל קולר, היה אומלין שותף לזכייתה של בזל בגביע השווייצרי בעונת 2018/2019.

ב-12 באוגוסט 2020, עבר אומלין למונפלייה.

ב-19 בינואר 2023, חתם אומלין בבורוסיה מנשנגלדבך על חוזה לארבע וחצי שנים.

## קריירה בינלאומית
במאי 2019, נכלל אומלין בסגל נבחרת שווייץ לליגת האומות 2018/2019, אך לא שותף בטורניר.

הוא ערך את הופעת הבכורה שלו בנבחרת ב-7 באוקטובר 2020 במשחק ידידות נגד קרואטיה.

### יורו 2020
אומלין זומן במקור לסגל השווייצרי ליורו 2020, אך נפצע בקרסול הימני במהלך החימום למשחק הפתיחה. התאחדות הכדורגל השווייצרית זימנה את גרגור קובל במקומו.

## תארים
### בזל
* הגביע השווייצרי: 2019/2019

### אישי
* קבוצת השנה בליגה השווייצרית (2): 2018/2019, 2019/2020

## קישורים חיצוניים

## הערות שוליים

קטגוריה:שווייצרים שנולדו ב-1994
קטגוריה:כדורגלנים שווייצרים
קטגוריה:כדורגלני נבחרת שווייץ
קטגוריה:כדורגלני מונפלייה
קטגוריה:כדורגלני לוצרן
קטגוריה:כדורגלני פ.צ. בזל
קטגוריה:כדורגלני בורוסיה מנשנגלדבך
קטגוריה:כדורגלני מונדיאל 2022
תומאס גרוסבנור

**תומאס פיבודי גרוסבנור** (באנגלית: **Thomas Peabody Grosvenor**; 20 בדצמבר 1778 – 24 באפריל 1817) היה חבר בית הנבחרים של ארצות הברית מניו יורק.

## ביוגרפיה
### ראשית חייו
תומאס פיבודי גרוסבנור נולד ב-20 בדצמבר 1778 בפומפרט, קונטיקט. הוא היה בנו של סת' גרוסבנור (1748–1808) ונכדם של ג'ון גרוסבנור (1711–1804) ושל האנה דרסר (1711–1782). הוא למד לימודים קלאסיים וסיים את לימודיו במכללת ייל בשנת 1800, שם היה נשיא אגודת האחים באחדות. הוא למד משפטים, התקבל ללשכת עורכי הדין והחל לעסוק בכך בהדסון, ניו יורק.

### קריירה
בשנת 1799, הוא כתב לגנרל אלכסנדר המילטון, והמליץ על מר ג'וזף היקוקס למלא את המשרה הפנויה ברגימנט ה-13 של צבא ארצות הברית שנגרם עקב התפקיד שהתפנה בשל תפקידו החדש של ג'יימס גורדון כקצין האספקה הראשי.

הוא היה חבר ב מ-1810 עד 1812, והיה התובע המחוזי של המחוז השלישי (המורכב ממחוזות קולומביה, גרין ורנסלר) מ-1810 עד 1811.

גרוסבנור נבחר כפדרליסט לקונגרס ה-12 של ארצות הברית כדי למלא את התפקיד שהתפנה בשל התפטרותו של רוברט לה רוי ליווינגסטון, ונבחר מחדש לקונגרסים ה-13 וה-14, וכיהן מ-29 בינואר 1813 ועד 3 במרץ 1817.

### אחרית חייו
לאחר מכן הוא עסק בעריכת דין בבולטימור, מרילנד, אך מת חודש לאחר מכן ב-24 באפריל 1817. בין המסמכים שלו, היה ספר שכתב, בשם "סקיצה של החיים, החולי האחרון והמוות אחרונים של גברת מרי ג'יין גרוסבנור" שראה אור לאחר מותו.

### חיים אישיים
במרץ 1815, הוא התחתן עם מרי ג'יין הנסון (1791–1814), בתו היחידה של אלכסנדר ק. הנסון, עורך דין וקנצלר מרילנד, ואחותו של אלכסנדר קונטי הנסון (1786–1819), סנאטור אמריקאי. מרי ג'יין מתה מאוחר יותר באותה שנה ב-1815 משחפת.

גרוסבנור מת רק חמישה עשר חודשים לאחר אשתו, ב-24 באפריל 1817, בווטרלו, מרילנד, ונקבר בהדסון, ניו יורק.

## קישורים חיצוניים
* 

## הערות שוליים

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1778
קטגוריה:אמריקאים שנפטרו ב-1817
פיליפ ג'רמיה סקיילר

**פיליפ ג'רמיה סקיילר** (באנגלית: **Philip Jeremiah Schuyler**; 21 בינואר 1768 – 21 בפברואר 1835) היה פוליטיקאי אמריקאי מניו יורק. אחיותיו כללו את אנג'ליקה סקיילר, אליזבת סקיילר המילטון ומרגריטה סקיילר ואן רנסלר.

## ביוגרפיה
### ראשית חייו
סקיילר נולד ב-21 בינואר 1768 באולבני, פרובינציית ניו יורק, והיה בנם של גנרל מלחמת העצמאות פיליפ סקיילר (1733–1804) וקתרין ואן רנסלר (1734–1803). משפחת סקיילר הייתה בקשרי משפחה עם משפחות בולטות אחרות בניו יורק, כולל בני ואן קורטלנדט וליווינגסטון, וקרובי משפחתו כללו את הדוד ג'רמיה ואן רנסלר. אלכסנדר המילטון, ג'ון בארקר צ'רץ' וסטיבן ואן רנסלר היו כולם גיסים שלו. את השכלתו קיבל דרך מורים פרטיים.

### קריירה
סקיילר הגיע לריינבק ב-1796 ובשנת 1800 הקים אחוזה שהוא כינה "החורשה". משם הוא ניהל חוות ואחוזות ברחבי מדינת ניו יורק שהיו בבעלות משפחתו ובבעלות משפחת אשתו. סקיילר שירת במיליציה של ניו יורק והגיע לדרגת מייג'ור לפני שהתפטר ב-1799. הוא חזר לשירות עם פרוץ מלחמת 1812, שבמהלכה החזיק בדרגת קולונל.

הוא כיהן כחבר האספה המדינתית של ניו יורק, במושב בית המחוקקים ה-21 של מדינת ניו יורק, שם ייצג את מחוז דוטצ'ס, ובמושב בית המחוקקים ה-22 של מדינת ניו יורק, שם ייצג את מחוז אולבני. הוא נבחר כנציג המפלגה הפדרליסטית לבית הנבחרים של ארצות הברית לקונגרס ה-15, וכיהן בתפקידו מ-4 במרץ 1817 ועד 3 במרץ 1819.

### חיים אישיים
[ממוזער| דיוקן אשתו השנייה של סקיילר, מרי אנה סוייר, מאת [גילברט סטיוארט, 1807.]]
סקיילר התחתן עם שרה רוטסן (1770–1803), בתו של ג'ון רוטסן (1743–1771) וצאצאית של וילהלמוס ביקמן, ויורשת חלק גדול מהנחלה של ביקמן, שהקיפה חלק גדול ממחוז דוצ'יס של ימינו. יחד, היו להם חמישה ילדים.

לאחר שאשתו הראשונה מתה, הוא התחתן עם מרי אנה סוייר (1786–1852) מניובריפורט, מסצ'וסטס. היא הייתה בתם של מיקה סוייר (1737–1817), חבר מייסד באקדמיה האמריקאית לאמנויות ולמדעים  וסיביל פרנהם (1747–1842). יחד, היו להם:
* ויליאם סקיילר (1807–1829)
* סיביל סקיילר (1809–1813)
* ג'ורג' לי סקיילר (1811–1890), שנישא לאלייזה המילטון (1811–1863), בתו של ג'יימס המילטון. לאחר מותה, הוא נישא לאחותה של אלייזה, מרי מוריס המילטון (1815–1877)

הוא מת משחפת ב-21 בפברואר 1835 בניו יורק, ונקבר בבית הקברות בניו יורק מרבל. שרידיו הועברו מאוחר יותר לבית הקברות הכפרי של פוקיפסי .

ביתו, אחוזה שהוא כינה *The Grove*, התווסף למרשם הלאומי של מקומות היסטוריים ב-1987.

### צאצאים
דרך בנו הצעיר ג'ורג', הוא היה סבו של הגנרל פיליפ סקיילר (1836–1906). סקיילר היה דמות חברה בולטת שהופיעה ב"אליטיזם" המפורסם של וורד מקאליסטר.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:אולבני: אישים
קטגוריה:אנשי הכוחות המזוינים של ארצות הברית במלחמת 1812
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1768
קטגוריה:אמריקאים שנפטרו ב-1835
מייגן אליסון

**מרגרט אליזבת' אליסון** (באנגלית: **Margaret Elizabeth Ellison**; נולדה ב-31 בינואר 1986) היא מפיקת סרטים ואשת עסקים יהודייה-אמריקאית, בתו של לארי אליסון. היא הבעלים של Annapurna Pictures שאותה ייסדה בשנת 2011. אליסון הפיקה את הסרטים "כוננות עם שחר", "היא", "חלום אמריקאי" ו"חוטים נסתרים", כשעל כל אחד מהסרטים הייתה מועמדת לאוסקר. ב-2014 נכללה ברשימת "טיים 100". כן זכתה בפרס טוני למחזמר הטוב ביותר על הפקת המחזה "A Strange Loop".

## קורות חיים
אליסון נולדה בסנטה קלרה, קליפורניה, ללארי וברברה בות' אליסון. בצעירותה התחרתה בצורה מקצועית ברכיבה על סוסים.

### קריירה
אליסון החלה את דרכה בתעשיית הקולנוע בשנת 2006, כשפנתה לבמאית קתרין ברוקס  והציע להשקיע בסרטה החדש. בשנת 2011 יצא הסרט "Waking Madison", שביימה ברוקס, ואליסון הפיקה. בהמשך השקיעה בסרט "אומץ אמיתי", שנחל הצלחה בקרב המבקרים והקהל.

בשנת 2011 היא הקימה את חברת Annapurna Pictures במטרה לקדם את יישום תאוריית האוטר. באותה השנה רכשה את הזכויות לזיכיון "שליחות קטלנית".

ב-2014 הפכה לאישה הראשונה שהועמדה לפרס אוסקר לסרט הטוב ביותר על שני סרטים שונים מאותה שנה, "היא" ו"חלום אמריקאי". באותה השנה נכללה ברשימת "טיים 100" וברשימת "40 מתחת ל־40" של מגזין "Queerty" .

לאורך שנות פעילותה הפיקה עשרות סרטים, כשביניהם ניתן למנות את: "חורשות את הלילה", "חוטים נסתרים", "סגן הנשיא", "המאסטר", "פוקס-קצ'ר", "ג'וי", "מסיבת נקניקיות", "הבלדה על באסטר סקראבס", "דטרויט", "כוננות עם שחר", "היא" ועוד. בנוסף, הפיקה בפועל את "נוכלות בלי חשבון", "נימונה", "מילה שלה", "שליחות קטלנית: ג'נסיס" וסרטים נוספים.

## חיים אישיים
אליסון לסבית מוצהרת. בבעלותה אוסף אופנועים.

## קישורים חיצוניים

## הערות שוליים

קטגוריה:אמריקאיות שנולדו ב-1986
קטגוריה:מיליארדריות אמריקאיות
קטגוריה:אמריקאים ממוצא יהודי
קטגוריה:אמריקאים ממוצא איטלקי
קטגוריה:להט"ביות אמריקאיות
קטגוריה:זוכות פרס גלובוס הזהב
קטגוריה:זוכי פרס טוני
קטגוריה:מיליארדרים יהודים אמריקאים
קטגוריה:נשות עסקים אמריקאיות
קווטינה

ממוזער|דף קווטינה מאת לנסלוט 1840
**הקוואטינה** (cavatina) היא האריה שבה באופרה איטלקית כל דמות, ולכן כל מבצע, מציגה את עצמה על הבמה. מעין כרטיס ביקור מושר של הדמות והכישורים הקוליים של המבצע. הייתה באופנה במיוחד במאה התשע עשרה.

## מבנה
המבנה בן שתי הפעימות של הקוואטינה מהמאה התשע-עשרה, שבו מזוהה הצורה האופיינית לאריה באופרה האיטלקית של תחילת המאה התשע-עשרה. מה שמאפיין את הקווטינה הוא בצוע ווקאלי תובעני, המאפשר לזמר להפגין את כישוריו, להציג את עצמו בפני הציבור בצורה הטובה ביותר. תפקידה של הקוואטינה היה למעשה להציג את הדמות והיא הושרה בדרך כלל, עם כניסתה לבמה.

הוא שונה מהאריה קול דה קאפו, צורה טיפוסית של המאה השמונה עשרה, בשל היעדר חלק מרכזי מנוגד ו"דה קאפו". לפעמים, במאה השמונה עשרה, המונח cavatina שימש כקטנה של cavata, צורה מהמאה השבע-עשרה עם משמעות שונה. בצורת הקוואטין, המונח משמש באופן יוצא דופן גם באופרה הצרפתית של המאה התשע-עשרה.

## דוגמאות מפורסמות
* האריה של פיגארו, הקוואטינה של פיגארו, מתוך "הספר מסביליה" של רוסיני.

## ביבליוגרפיה
* Mario Carrozzo, Cristina Cimagalli, *History of Western Music 3*, 2009, Armando editore, Rome, 

## קישורים חיצוניים

*
* https://unaparolaalgiorno.it/significato/cavatina

קטגוריה:צורות מוזיקליות
מנלקוס לנקפורד

**מנלקוס ("מק") לנקפורד** (באנגלית: **Menalcus ("Mack") Lankford**; 14 במרץ 1883 – 27 בדצמבר 1937) היה עורך דין מווירג'יניה, טייס בצי ופוליטיקאי רפובליקני שכיהן שתי קדנציות כחבר בית הנבחרים של ארצות הברית ממחוז הקונגרס השני של וירג'יניה, שהעיר הגדולה ביותר בו היא נורפוק. 

## ביוגרפיה
### ראשית חייו ומשפחתו
לנקפורד נולד ב-14 במרץ 1883 במטע באוורס ליד פרנקלין במחוז סאות'המפטון למרי קונווי ברנלי (1851–1895) ולד"ר ליוויוס לנקפורד (1854-1917). היה לו אח בכור, ד"ר ברנלי לנקפורד (1880- 1926). המשפחה עברה לנורפוק כשהיה ילד, והוא למד שם בבתי ספר וסיים את בית הספר התיכון (המופרד) נורפוק. לנפקורד נסע לבירת המדינה ללימודים גבוהים, סיים את לימודיו באוניברסיטת ריצ'מונד ב-1904, ובמחלקה למשפטים של אוניברסיטת וירג'יניה בשארלוטסוויל ב-1906.

בשנת 1909 נשא לננקפורד לאישה את ננסי וואדיל, אחת מבתו של חבר הקונגרס והשופט אדמונד וודיל הבן, ונכדתו של אדמונד וודיל, ששימש כפקיד בית המשפט המחוזי של מחוז צ'ארלס סיטי במשך עשרות שנים.

### קריירה
לאחר שהתקבל ללשכת עורכי הדין של וירג'יניה באותה שנה, החל לנפקורד את העיסוק המשפטי שלו בנורפוק, וירג'יניה. במהלך מלחמת העולם הראשונה, הוא שירת כסמל בשירות התעופה של צי ארצות הברית.

כשחזר לנורפוק, לנפקורד ניסה להחיות את המפלגה הרפובליקנית ב-Tiewater Virginia. הוא התמודד לקונגרס הן ב-1920 לקונגרס ה-67 וב-1924 לקונגרס ה-69, אך הפסיד.

לננקפורד זכה בבחירות כרפובליקני ב-1928 (הרפובליקני הראשון שנבחר במחוז מזה 3 עשורים), ואף נבחר מחדש, וכיהן בקונגרסים ה-71 וה-72, מ-4 במרץ 1929 עד 3 במרץ 1933. הוא הבטיח סניף דואר ובית משפט חדשים לנורפוק. מכיוון שהשופט המחוזי של ארצות הברית ד' לורנס גרונר פסק עבור התובעים השחורים בשני תיקי זכויות הצבעה, היו שחשבו שאחרי שהנשיא הרברט הובר (עמית רפובליקני) יקדם את השופט גרונר לבית המשפט הפדרלי לערעורים במחוז קולומביה, לננקפורד יקבל את המועמדות כשופט בית המשפט המחוזי במחוז המזרחי של וירג'יניה, שם כיהן חמו. עם זאת, הבחירות של 1930 רק העניקו לרפובליקנים רוב זעום בבית הנבחרים, כך שההצבעה של לנקפורד הפכה למכרעת. לנקפורד עבד למען מינוי מנהל הקמפיין לשעבר שלו ועוזר פרקליט ארצות הברית, לותר ב. ויי, לתפקיד הפנוי בבית המשפט המחוזי. עם זאת, ככל שהשפל הגדול העמיק, וירג'יניה (בעקבות ארגון בירד) ב-1932 ערכה בחירות כלליות לכל מחוזות הקונגרס, מה שהוביל לסחף דמוקרטי, למרות שלנקפורד השיג כמעט 2 מיליון דולר בחוזי בנייה עבור בניינים פדרליים בנורפוק. כאשר כוננו שוב מחוזות בודדים ב-1934, נבחר קולגייט דרדן ממחוז סאות'המפטון (שנבחר בכלל לקונגרס ה-73) למחוז הקונגרס השני שהוקם מחדש. לנקפורד היה ציר לוועידות הלאומיות הרפובליקניות ב-1932 וגם ב-1936.

בעקבות התבוסה הגדולה של לנקפורד בבחירות, הנשיא הובר מינה את לנקפורד לשופט בפשיטות רגל של חטיבת נורפוק, בית המשפט המחוזי של ארצות הברית, מחוז מזרח וירג'יניה. הוא שירת עד מותו, כשהוא מדווח לשופט המחוזי ויי, שהוא נתן לו חסות.

### מוות ומורשת
לנפקורד מת בביתו בנורפוק, וירג'יניה מהתקף לב, בגיל 54, ב-27 בדצמבר 1937. לאחר הלוויה רבת משתתפים בכנסייה הבפטיסטית שלו, הוא נקבר בבית הקברות ההיסטורי של פורסט לאן בנורפוק. 

## קישורים חיצוניים
* 
* 

## הערות שוליים

קטגוריה:אמריקאים ילידי וירג'יניה
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1883
קטגוריה:אמריקאים שנפטרו ב-1937
אל מועלקה (אום אל פחם)

**אל-מוּעָלָקָה** (בערבית: **المُعَلَّقَة**; תעתיק: אלמֻעָלָקָה) הייתה יישוב קטן בוואדי עארה ולאחר קום המדינה נחשב כאחת משכונותיה של העיר אום אל-פחם.

## מיקום וגאוגרפיה
השכונה שוכנת בגובה ממוצע 225 מטרים מעל פני הים, בצמוד לכביש 6535 המוביל מכביש 65 מזרחה אל מי עמי, דרומית מערבית לאום אל-פחם וצפונית מזרחית לערערה. נחל שריה וגבעה מיוערת מפרידים בין אל-מועלקה לאום אל-פחם. במקום היה מעיין "עין מועלקה" שהיה מקור המים של התושבים ומימיו משמשים להשקיית גידולים חקלאיים.

מלבד בתי מגורים יש בשכונה מסגד וגן ילדים.

## אטימולוגיה
הפירוש המילולי של שם היישוב הוא: "הדְבוּקָה". זאב וילנאי כתב שהשם ניתן כל בתי היישוב "דבוקים אל מעלה ההר הסלעי".

## היסטוריה
שם היישוב (מאעליקע) נזכר בתיאורו של יעקב ספיר שב-1853 חיפש שם אתרוגים.

במהלך המרד הערבי הגדול, בשנת 1936 ביקר באל-מועלקה פאוזי אל-קאוקג'י כדי לגייס פלסטינים לכוחותיו.

## קישורים חיצוניים
* סרטון בו נראים בתי השכונה (צולם בקשר להופעת מסוק מעל הבתים, מסיבה לא ידועה).

## הערות שוליים

קטגוריה:אום אל-פחם: גאוגרפיה
קטגוריה:ישראל: שכונות
אחמד אל-ג'וואדי

**אחמד אל-ג'וואדי** (בערבית: **أحمد الجوادي**; נולד ב-30 במאי 2005) הוא שחיין תוניסאי, אלוף העולם (סינגפור 2025) במשחים ל-800 מטר חופשי ול-1500 מטר חופשי. אלוף העולם בבריכת 25 מטר (בודפשט 2024) במשחה ל-1500 מטר חופשי.

## ביוגרפיה
אל-ג'וואדי החל להתאמן במרטיג שבדרום צרפת, לחופי הים התיכון, בשנת 2023, בהדרכתו של פיליפ לוקה, מאמנם של לור מנודו, אורלי מולר, שרון ון רוונדאל, דוד אוברי, אנסטסיה קירפיצ'ניקובה, ז'רמי דפלנש, שרלוט בונה ועוד.

### 2022
#### אלוף אפריקה
באליפות אפריקה שנערכה בתוניס, תוניסיה באוגוסט 2022 הוא זכה ב-5 מדליות, מהן 2 זהב, 2 כסף ו-1 ארד. מדליות זהב, במשחה ל-400 מטר חופשי בתוצאה של 3:55.14 דקות ובמשחה ל-1500 מטר חופשי בתוצאה של 15:33.51 דקות. מדליות כסף, במשחה ל-800 מטר חופשי בתוצאה של 8:10.34 דקות ובמשחה שליחים 4x200 מטר חופשי ומדליית ארד במשחה ל-200 מטר חופשי בתוצאה של 1:52.21 דקות.

### 2024
#### רביעי במשחקים האולימפיים
באולימפיאדת פריז הוא סיים במקום רביעי במשחה ל-800 מטר חופשי בתוצאה של 7:42.83 דקות. בשלב המוקדמות הוא קבע שיא אישי חדש של 7:42.07 דקות. נוסף לכך, הוא סיים במקום שישי במשחה ל-1500 מטר חופשי בתוצאה של 14:43.35 דקות, ובמקום תשיעי במשחה ל-400 מטר חופשי בתוצאה של 3:46.19 דקות.
#### אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר 2024 הוא זכה בשתי מדליות, זהב וארד. מדליית זהב, במשחה ל-1500 מטר חופשי בתוצאה של 14:16.40 דקות, לפני פלוריאן ולברוק מגרמניה (14:17.27 דקות) וקוזיי טונצ'לי מטורקיה (14:20.64 דקות). מדליית ארד במשחה ל-800 מטר חופשי בתוצאה של 7:31.93 דקות, אחרי זאלאן שארקאן מהונגריה (7:30.56 דקות) ופלוריאן ולברוק (7:31.90 דקות). נוסף לכך, הוא סיים במקום שביעי במשחה ל-400 מטר חופשי בתוצאה של 3:39.32 דקות. בשלב המוקדמות הוא קבע תוצאה של 3:38.57 דקות.

### 2025
#### אלוף עולם
באליפות העולם שנערכה בסינגפור ביולי 2025 הוא זכה בשתי מדליות זהב, במשחה ל-800 מטר חופשי בתוצאה של 7:36.88 דקות, לפני סוון שוורץ (7:39.96 דקות) ולוקאס מרטנס (7:40.19 דקות), שניהם מגרמניה ובמשחה ל-1500 מטר חופשי בתוצאה של 14:34.41 דקות, לפני סוון שוורץ (14:35.69 דקות) ורוברט פינק מארצות הברית (14:36.60 דקות).

## שיאים אישיים
### בריכה אולימפית
* 400 מטר חופשי: 3:45.95 דקות (2024)
* 800 מטר חופשי: 7:36.88 דקות (2025)
* 1500 מטר חופשי: 14:34.41 דקות (2025)

### בריכת 25 מטר
* 400 מטר חופשי: 3:38.57 דקות (2024)
* 800 מטר חופשי: 7:31.93 דקות (2024)
* 1500 מטר חופשי: 14:16.40 דקות (2024)

## ראו גם

## קישורים חיצוניים

קטגוריה:שחיינים תוניסאים
קטגוריה:שחייני חופשי
קטגוריה:אלופי עולם בשחייה
קטגוריה:תוניסאים שנולדו ב-2005
מרי-סופי הארווי

**מרי-סופי הארווי** (באנגלית: **Mary-Sophie Harvey**; נולדה ב-11 באוגוסט 1999) היא שחיינית קנדית, זוכת מדליית ארד באליפות עולם (סינגפור 2025) במשחה ל-200 מטר מעורב אישי. סגנית אלופת עולם בבריכת 25 מטר (בודפשט 2024) במשחה ל-200 מטר חופשי וזוכת מדליית ארד באליפות עולם בבריכת 25 מטר (בודפשט 2024) במשחה ל-400 מטר חופשי.

## ביוגרפיה

### 2022
באליפות העולם שנערכה בבודפשט, הונגריה בסוף יוני 2022 היא זכתה במדליית ארד במשחה שליחות 4x200 מטר חופשי לאחר ששחתה בשלב המוקדמות. נוסף לכך, היא סיימה במקום שמיני במשחה ל-200 מטר מעורב אישי בתוצאה של 2:12.77 דקות, בשלב חצי הגמר היא קבעה תוצאה של 2:10.22 דקות.

### 2023
באליפות העולם בפוקואוקה, יפן 2023 היא זכתה במדליית ארד במשחה שליחות 4x100 מטר מעורב לאחר ששחתה בשלב המוקדמות. היא סיימה במקום 11 במשחה ל-200 מטר מעורב אישי בתוצאה של 2:11.47 דקות, בשלב המוקדמות היא קבעה תוצאה של 2:09.65 ועלתה מהמקום  השלישי לשלב חצי הגמר. נוסף לכך, היא סיימה במקום 19 במשחה ם-200 מטר חופשי בתוצאה של 1:58.50 דקות.

### 2024
באולימפיאדת פריז היא סיימה 4 פעמים במקום רביעי במשחה ל-200 מטר חופשי בתוצאה של 1:55.29 דקות, ובמשחי השליחות 4x100 מטר חופשי לאחר ששחתה בשלב המוקדמות, 4x200 מטר חופשי (7:46:05 דקות) ו-4x100 מטר מעורב לאחר ששחתה בשלב המוקדמות.

### 2025
#### מדליית ארד באליפות עולם
באליפות העולם שנערכה בסינגפור ביולי 2025 זכתה במדליית ארד במשחה ל-200 מטר מעורב אישי בתוצאה של 2:09.15 דקות, אחרי סאמר מקינטוש (2:06.69 דקות) ואלכס וולש (2:08.58 דקות).

## שיאים אישיים
### בריכה אולימפית
* 100 מטר חופשי: 53.71 שניות (2024)
* 200 מטר חופשי: 1:55.29 דקות (2024)
* 400 מטר חופשי: 4:05.42 דקות (2025)
* 100 מטר פרפר: 57.31 שניות (2024)
* 200 מטר מעורב אישי: 2:08.78 דקות (2025)
* 400 מטר מעורב אשי: 4:35.56 דקות (2025)

### בריכת 25 מטר
* 100 מטר חופשי: 52.40 שניות (2024)
* 200 מטר חופשי: 1:51.49 דקות (2024)
* 400 מטר חופשי: 3:54.88 דקות (2024)
* 50 מטר גב: 26.15 שניות (2021)
* 100 מטר גב: 56.84 שניות (2021)
* 200 מטר גב: 2:03.58 דקות (2021)
* 100 מטר מעורב אישי: 57.04 שניות (2024)
* 200 מטר מעורב אישי: 2:04.30 דקות (2024)
* 400 מטר מעורב אשי: 4:25.33 דקות (2024)

## ראו גם

## קישורים חיצוניים

קטגוריה:שחייניות חופשי
קטגוריה:שחייניות אולימפיות קנדיות
קטגוריה:שחייניות קנדיות באולימפיאדת טוקיו (2020)
קטגוריה:שחייניות קנדיות באולימפיאדת פריז (2024)
קטגוריה:קנדים שנולדו ב-1999
אבי ווד

**אבי ווד** (באנגלית: **Abbie Wood**; נולדה ב-2 במרץ 1999) היא שחיינית בריטית, זוכת שתי מדליות ארד באליפות העולם בבריכת 25 מטר (בודפשט 2024) במשחה ל-200 מטר מעורב אישי ובמשחה ל-400 מטר מעורב אישי. סגנית אלופת אירופה (בודפשט 2021) ומקום רביעי וחמישי ב (טוקיו 2020 ואולימפיאדת פריז בהתאמה) במשחה ל-200 מטר מעורב אישי.

## ביוגרפיה
ווד נולדה בבאקסטון, דרבישייר שבאנגליה. היא לומדת באוניברסיטת לאפבורו.

### 2021
באליפות אירופה שנערכה בבודפשט, הונגריה במאי היא זכתה ב-3 מדליות, 2 זהב ו-1 כסף. מדליות זהב במשחה שליחות 4x100 מטר חופשי ביחד עם לוסי הופ, אנה הופקין ופרייה אנדרסון בתוצאה של 3:34.17 דקות, לפני הולנד (3:34.29 דקות) וצרפת (3:35.92 דקות), כשחיינית שלישית היא קבעה ב"זינוק שליחות" תוצאה של 53.90 שניות, במשחה שליחים משולב 4x200 מטר חופשי ביחד עם תומאס דין, ג'יימס גאי ופרייה אנדרסון בתוצאה של 7:26.67 דקות, לפני איטליה (7:29.35 דקות) ורוסיה (7:31.54 דקות), כשחיינית שלישית היא קבעה ב"זינוק שליחים" תוצאה של 1:56.67 דקות. מדליית כסף במשחה ל-200 מרט עמורב אישי בתוצאה של 2:10.03 דקות, אחרי אנסטסיה גורבנקו מישראל (2:09.99 דקות) ולפני קטינקה הוסו מהונגריה (2:10.12 דקות). נוסף לכך, היא סיימה במקום חמישי במשחה ל-200 מטר חזה בתוצאה של 2:22.78 דקות.
#### מקום רביעי באולימפיאדה
באולימפיאדת טוקיו היא סיימה במקום רביעי במשחה ל-200 מטר מעורב אישי בתוצאה של 2:09.15 דקות, 11 מאיות השנייה לאט ממדליית ארד. נוסף לכך, היא סיימה במקום שביעי במשחה ל-200 מטר חזה בתוצאה של 2:23.72 דקות, בשלב חצי הגמר היא קבעה תוצאה של 2:22.35 דקות, במקום חמישי במשחה שליחות 4x100 מטר חופשי בשיא לאומי חדש של 3:33.96 דקות, כשחיינית שנייה היא קבעה ב"זינוק שליחות" תוצאה של 53.23 דקות.

### 2024
באולימפיאדת פריז היא סיימה פעמיים במקום חמישי, במשחה ל-200 מטר מעורב אישי בתוצאה של 2:09.51 דקות ובמשחה שליות 4x200 מטר חופשי בתוצאה של 7:48.23 דקות, כשחיינית שנייה היא קבעה ב"זינוק שליחות" תוצאה של 1:56.57 דקות.

### 2025
באליפות העולם שנערכה בסינגפור, בסוף יולי תחילת אוגוסט היא סיימה במקום שישי במשחה ל-200 מטר מעורב אישי בתוצאה של 2:09.92 דקות ובמקום עשירי במשחה ל-400 מטר מעורב אישי בתוצאה של 4:41.73 דקות. נוסף לכך, היא סיימה במקום חמישי במשחה שליחות 4x200 מטר חופשי בתוצאה של 7:51.87 דקות, כשחיינית שלישית היא קבעה ב"זיזנוק שליחות" תוצאה של 1:57.77 דקות.

## ראו גם

## קישורים חיצוניים

קטגוריה:שחייניות חופשי
קטגוריה:שחייניות חזה
קטגוריה:שחייניות מעורב אישי
קטגוריה:שחייניות אולימפיות בריטיות
קטגוריה:שחייניות באולימפיאדת טוקיו (2020)
קטגוריה:שחייניות באולימפיאדת פריז (2024)
קטגוריה:בריטיות שנולדו ב-1999
קטגוריה:בריטים שנולדו ב-1999
תמיד נשאר אני

"**תמיד נשאר אני**" (מוכר גם כ-"**אני**" וגם כ-"**אני נשאר אני**" וגם כ"**אני תמיד נשאר אני**") הוא שיר ילדים, שכתבה והלחינה דתיה בן דור, וביצעו אותם לראשונה עוזי חיטמן, אפי בן ישראל וצוות פרפר נחמד.

## רקע
"תמיד נשאר אני" הוא אחד משירי הילדים המוכרים בישראל. הוא נכלל בפסקול של סדרת הטלוויזיה "פרפר נחמד", והושמע בה רבות. במרוצת השנים זכה למספר גרסאות כיסוי, כשהמוכרות ביניהן הוקלטו על ידי שרית חדד, דודו זר, אורי בנאי, דפנה ארמוני, רמי ברוך, אלינור אהרון, דדי זהר, סער בן יוסף, טוביה צפיר, משה דץ, מיכל הקטנה, רוני נדלר, טל מוסרי ומשי קלינשטיין. בשנת 2004, יצר המוזיקאי אבי מסיקה בשיתוף עם הראפר דנידין, גרסת ראפ של השיר בשם "אבל אני". הזמר שיר דויטש, חבר להקת סולסטיס קויל, הוציא גרסת רוק מתקדם של השיר, שיצא לאור באלבום "אוסף שירי ילדים כרך א'" בשנת 2018.

השיר עוסק במורכבות והדינמיות של הזהות האישית. הוא מציג רצף של רגשות, מצבים והתנהגויות שמשתנים בין קצוות שונים, כמו עצב ושמחה, זיכרון ושכחה, גיבור ופחדן. כל בית מציג את הניגודים בחוויות היומיות של האדם, המדגישים את הגיוון והעומק שבאישיות האנושית. השיר משקף את הטבע האנושי שמשתנה בהתאם לנסיבות, תוך שמירה על עוגן של זהות פנימית שאינה משתנה.

הפזמון "אני תמיד נשאר אני" משמש כמסר מרכזי וחשוב. הוא מדגיש את החשיבות של קבלה עצמית ושל הבנת הזהות הפנימית של כל אדם, על-אף השינויים החיצוניים או התחושות הזמניות. המסר האופטימי והמעצים של השיר הוא שבין אם אנו גדולים או קטנים, חזקים או חלשים, תמיד נוכל למצוא נחמה בכך שאנחנו נשארים נאמנים לעצמנו, עם כל המורכבויות שבכך.

## גרסתם של עדן בן זקן ואיתי גלו

ב-3 במרץ 2024 הוציאו הזמרת הישראלית עדן בן זקן והתקליטן איתי גלו. הוא פורסם תחת חברות התקליטים שרית הפקות והליקון ארומה מיוזיק כסינגל השלישי והאחרון מאלבומה השמיני של בן זקן, "דם שלי".

### רקע
זהו עיבוד דאנס לשיר המקורי, שנעשה שינוי קטן למילותיו. ביום צאת השיר פרסמו בן זקן, גלו ורון ביטון פוסט משותף בחשבונות האינסטגרם שלהם. בן זקן וגלו שיתפו פעולה בעברם ביצירת השיר "מועבט", שהפך ללהיט ברחבי ישראל, שהגיע למקום הראשון במצעד השבועי של מדיה פורסט, המבוסס על נתוני איירפליי שבועיים.

"תמיד נשאר אני" הושמע רבות בתחנות הרדיו בישראל. הוא הגיע למקום השביעי במדיה פורסט TL

### מיקומי שיא

## קישורים חיצוניים

* תמיד נשאר אני, באתר הספרייה הלאומית
* 
* אקורדים לשיר, באתר Tab4u
* 
* 
* 
* 

## הערות שוליים

קטגוריה:סינגלים מ-2024
קטגוריה:שירי עדן בן זקן
קטגוריה:שירי איתי גלו
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שהולחנו על ידי רון ביטון
קטגוריה:שירים שהופקו על ידי איתי גלו
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
מוזיקה מקורית (קולנוע)

ממוזער|280px|הקלטת מוזיקה מקורית לסרט על ידי מלחין (עומד על פודיום, עם הגב אל המצלמה) יחד עם תזמורת קטנה. הסרט עצמו מתנגן על המסך בזמן שהנגנים מקליטים את המוזיקה.
**מוזיקה מקורית של סרטים** (באנגלית: **Film score**) היא המוזיקה המקורית שהולחנה במיוחד עבור סרטי קולנוע אשר מתנגנת במהלך הסצנות השונות בסרטי קולנוע. המוזיקה המקורית בסרטים היא בדרך כלל אינסטרומנטלית, למרות שלעיתים היא עשויה לשלב גם אלמנטים ווקאליים שונים. מוזיקה זו נבדלת ממוזיקת הפסקול של סרט אשר כוללת לרוב שירי פופ ורוק שכבר היו קיימים וזכו בעבר להצלחה מסחרית. כאשר המוזיקה המקורית נוצרת בצורה הטובה ביותר היא בעלת השפעה ניכרת על האופן שבו קהל הצופים מפרש ומתחבר לתוכן הוויזואלי ולעלילה של הסרט.

תהליך יצירת המוזיקה המקורית לסרטי הקולנוע כרוך בדרך כלל בשיתוף פעולה הדוק בין המלחין והבמאי. המלחינים לרוב צופים בתחילה בסרט על מנת להפין טוב יותר את העלילה והאווירה של הסרט, ולאחר מכן מתחילים להתמקד בעיקר ביצירת המנגינות שצריכות להתנגן בסצנות בולטות במהלך הסרט, בהם הם מבצעים בהמשך התאמות שונות על מנת שהן ישתלבו באופן מושלם עם התוכן הוויזואלי. בהמשך המוזיקה המקורית שנוצרה על ידי המלחין מנוגנת על ידי אנסמבל של מוזיקאים - בדרך כלל תזמורת, להקה, מקהלה, או זמרים - והיא מוקלטת על ידי טכנאי קול.

יצירת מוזיקה מקורית לסרטים החלה עוד בתקופת הסרט האילם כאשר פסנתרנים, נגני עוגבים ולעיתים אף תזמורות קטנות ניגנו בזמן אמת מוזיקה מקורית במהלך ההקרנות של סרטי קולנוע וניסו להתאים באופן אינטואיטיבי את המוזיקה אותה הם ניגנו לאווירה של כל סצנה בסרט. כאשר תעשיית הקולנוע החלה לייצר סרטים עם קול מסונכרן  בסוף שנות ה-20 של המאה ה-20 המוזיקה שהתנגנה ברקע של הסצנות השונות בסרטים הפכה לחלק אינטגרלי מסרטי הקולנוע. מלחינים כמו מקס שטיינר ואריך וולפגנג קורנגולד היו מהמלחינים החלוצים הבולטים ביותר שעסקו ביצירת מוזיקה מקורית לסרטי קולנוע במהלך עידן הזהב של הוליווד, והם התמחו במיוחד ביצירת מוזיקת תזמורת.

המוזיקה המקורית של סרטי הקולנוע המודרניים נוצרת כיום במגוון עצום של סגנונות מוזיקליים וז'אנרים, אשר מותאמים לסוג הסרטים עבורם המוזיקה המקורית נוצרת. בעוד שחלק גדול מהמוזיקה המקורית בסרטים המודרניים היא של מוזיקת תזמורת שהשורשים שלה היא במוזיקה הקלאסית המערבית, במקרים רבים המוזיקה המקורית של הסרטים המודרניים כוללת גם השפעות של ג'אז, רוק, פופ, בלוז, מוזיקת אמביינט, מוזיקת ניו-אייג', ומגוון רחב של סגנונות מוזיקת עולם. משנות ה-50 ואילך השימוש במוזיקה אלקטרונית גם הפכה יותר ויותר נפוצה בסרטי קולנוע. מלחינים בולטים של מוזיקה מקורית בסרטי קולנוע מודרניים כוללים בין היתר את ג'ון ויליאמס (שיצר את המוזיקה המקורית לסרטי מלחמת הכוכבים, לסרטי אינדיאנה ג'ונס, לסרטי פארק היורה, ועוד) והנס צימר (שיצר את המוזיקה המקורית לטרילוגיית סרטי האביר האפל, לסרט התחלה, לסרט בין כוכבים, לסרט גלדיאטור, ועוד) שיצירותיהם מזוהים במיוחד כיום עם הסרטים בהם מנוגנות היצירות שלהם.

פרסים כמו פרס אוסקר למוזיקה המקורית הטובה ביותר מוענקים מדי שינה למלחינים הבולטים ביותר שיצרו מוזיקה מקורית לסרטים במהלך אותה השנה.

## ראו גם
* ערכי סרטים עם מוזיקה מקורית לפי מלחין

## קישורים חיצוניים

## הערות שוליים

קטגוריה:קולנוע
קטגוריה:מוזיקה מוקלטת
שייקנה סילה

**שייקנה סילה** (בצרפתית: **Cheikne Sylla**; נולד ב-3 באפריל 1994 בניורו שבמאלי) הוא כדורגלן מאלי המשחק בעמדת החלוץ .

## קריירת מועדונים
ב-1 בדצמבר 2019 חתם בקבוצת מראני מרטווילי מליגת המשנה הגאורגית. הוא ערך 69 הופעות ליגה במדי המועדון, בהן הבקיע 44 שערים.

ב-16 בינואר 2023 חתם בסבורתלו טביליסי (לימים איבריה 1999) מליגת העל הגאורגית. בעונת  הבקיע 12 שערים ב-28 הופעות ליגה, וזכה עם המועדון בגביע הגאורגי. בעונת , בה זכתה הקבוצה באליפות גאורגיה, הבקיע 14 שערים ב-33 הופעות ליגה.

## תארים
;איבריה 1999
* אליפות גאורגיה (1): 2024
* הגביע הגאורגי (1): 2023

## קישורים חיצוניים

## הערות שוליים

קטגוריה:כדורגלנים מאלים
קטגוריה:חלוצי כדורגל מאלים
קטגוריה:ספורטאים זרים בגאורגיה
קטגוריה:מאלים שנולדו ב-2000
ראול אסנסיו

**ראול אסנסיו דל רוסאריו** (בספרדית: **Raúl Asencio del Rosario**; נולד ב-13 בפברואר 2003 בלאס פאלמאס שבספרד) הוא כדורגלן ספרדי המשחק בעמדת הבלם בריאל מדריד מהלה ליגה.

## קריירת מועדונים
אסנסיו גדל במחלקות הנוער של וטרנוס דל פילאר ולאס פאלמאס, ובגיל 13 הצטרף למחלקת הנוער של ריאל מדריד. בעונת  שיחק ב-RSC אינטרנסיונל, ששימשה כקבוצת מילואים של ריאל מדריד בעונה זו, ובעונת  החל לשחק בריאל מדריד קסטיליה, קבוצת המילואים של ריאל מדריד.

ב-9 בנובמבר 2024 ערך אסנסיו את הופעת הבכורה שלו בקבוצה הראשונה של המועדון, ואף בישל בבכורה בישול גדול לג'וד בלינגהאם בניצחון 4-0 על אוססונה במסגרת המחזור ה-13 בלה ליגה לעונת 2024/2025. ב-24 בנובמבר 2024 פתח לראשונה בהרכב, בניצחון 3-0 על לגאנס במסגרת המחזור ה-14 בלה ליגה לעונת 2024/2025.  ב-27 בנובמבר ערך את הופעת הבכורה שלו בליגת האלופות, בהפסד 2-0 לליברפול במסגרת שלב הבתים לעונת 2024/2025. 

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:ספרדים שנולדו ב-2003
מיו נמבה

**מיו נמבה** (ביפנית: **難波 実夢**; נולדה ב-31 במאי 2002) היא שחיינית יפנית, סגנית אלופת עולם בבריכת 25 מטר (מלבורן 2022) במשחה ל-1500 מטר חופשי, וזוכת מדליית ארד באליפות עולם בבריכת 25 מטר (מלבורן 2022) במשחה ל-800 מטר חופשי.

## ביוגרפיה
נמבה נולדה בנארה שביפן.

### 2018
#### מדליית ארד באליפות הפאן פסיפיק לנוער
באליפות הפאן פסיפיק לנוער שנערכה בסובה שבפיג'י באוגוסט זכתה במדליית ארד במשחה שליחות 4x200 מטר חופשי בתוצאה של 8:09.03 דקות.

### 2019
#### סגנית אלופת עולם לנוער
באליפות העולם לנוער שנערכה בבודפשט שבהונגריה באוגוסט זכתה במדליית כסף במשחה ל-800 מטר חופשי בתוצאה של 8:27.24 דקות.

### 2021
באולימפיאדת טוקיו שנערכה ביולי-אוגוסט סיימה במקום 17 במשחה ל-800 מטר חופשי בתוצאה של 8:32.04 דקות ובמקום 20 במשחה ל-400 מטר חופשי בתוצאה של 4:13.49 דקות.

### 2022
באליפות העולם שנערכה בבודפשט ביוני-יולי סיימה במקום תשיעי במשחה ל-400 מטר חופשי בתוצאה של 4:08.07 דקות, במקום עשירי במשחה ל-800 מטר חופשי בתוצאה של 8:32.91 דקות, ובמקום עשירי במשחה ל-1500 מטר חופשי בתוצאה של 16:20.45 דקות. בנוסף, סיימה במקום שמיני במשחה שליחות 4x200 מטר חופשי בתוצאה של 8:00.03 דקות.

#### סגנית אלופת עולם בבריכת 25 מטר
באליפות העולם בבריכת 25 מטר שנערכה במלבורן שבאוסטרליה בדצמבר זכתה במדליית כסף במשחה ל-1500 מטר חופשי בשיא אסיה חדש של 15:46.76 דקות, אחרי לני פליסטר מאוסטרליה (15:21.43 דקות) ולפני קנזי מקמהן מארצות הברית (15:49.15 דקות), ובמדליית ארד במשחה ל-800 מטר חופשי בשיא יפן חדש של 8:12.98 דקות, אחרי לני פליסטר (8:04.07 דקות) ואריקה פיירוות'ר מניו זילנד (8:10.41 דקות). בנוסף, סיימה במקום רביעי במשחה ל-400 מטר חופשי בתוצאה של 4:01.13 דקות, ובמקום חמישי במשחה שליחות 4x200 מטר חופשי בתוצאה של 7:44.87 דקות.

### 2023
באליפות העולם שנערכה בפוקואוקה שביפן ביולי סיימה במקום 16 במשחה ל-400 מטר חופשי בתוצאה של 4:10.23 דקות, ובמקום 16 במשחה ל-800 מטר חופשי בתוצאה של 8:34.62 דקות.

#### סגנית אלופת משחקי אסיה
במשחקי אסיה שנערכו בהאנגג'ואו שברפובליקה העממית של סין בספטמבר-אוקטובר זכתה במדליית כסף במשחה שליחות 4x200 מטר חופשי בתוצאה של 7:55.93 דקות.

### 2024
באליפות העולם בבריכת 25 מטר שנערכה בבודפשט בדצמבר סיימה במקום עשירי במשחה ל-400 מטר חופשי בתוצאה של 4:02.75 דקות.

## שיאים אישיים
### בריכה אולימפית
* 400 מטר חופשי: 4:05.25 דקות (2022)
* 800 מטר חופשי: 8:26.61 דקות (2021)
* 1500 מטר חופשי: 16:12.97 דקות (2022)

### בריכת 25 מטר
* 400 מטר חופשי: 3:59.47 דקות (2021)
* 800 מטר חופשי: 8:12.98 דקות (2022)
* 1500 מטר חופשי: 15:46.76 דקות (2022)

## ראו גם

## קישורים חיצוניים

קטגוריה:שחייניות חופשי
קטגוריה:שחייניות יפניות
קטגוריה:שחייניות באולימפיאדת טוקיו (2020)
קטגוריה:יפניות שנולדו ב-2002
מרכז הקניות ברודוויי

**מרכז הקניות ברודוויי** (באנגלית: **Broadway Shopping Centre**) הוא מרכז קניות עכשווי הנמצא במרכז סידני, אוסטרליה. המרכז ממוקם ברחוב ברודוויי, בסמוך לאוניברסיטת סידני ולמרכז העיר, והוא מהווה יעד פופולרי עבור תושבי העיר, סטודנטים, ומבקרים באזור.

## היסטוריה
מרכז הקניות ברודוויי נפתח בשנת 1923, והוא עבר במהלך השנים מספר שדרוגים ושיפוצים כדי לשמור על רלוונטיות ולהתאים לצרכים המשתנים של קהל הלקוחות. המרכז הוקם במטרה לשרת את אוכלוסיית סידני הגדולה וההולכת וגדלה, ובעיקר את קהילת הסטודנטים שבסביבות האוניברסיטה, שכן הוא נמצא במרחק הליכה מהקמפוס הראשי של אוניברסיטת סידני.

## מבנה
מרכז הקניות ברודוויי כולל 4 קומות של חנויות וקולינריה, בנוסף לחניון תת-קרקעי.

בשנים האחרונות עבר המרכז שיפוץ נרחב, כולל הרחבת השטחים המסחריים והוספת חנויות חדשות, מסעדות ושירותים נוספים, במטרה להבטיח שהמרכז יוכל להמשיך ולהתחרות עם קניונים אחרים בעיר.

## חנויות ושירותים
ניתן למצוא שפע של חנויות אופנה לכל הגילים והסגנונות. המרכז בנוי על פני מספר קומות וכולל יותר מ-100 חנויות שונות בתחומים כמו אופנה, אלקטרוניקה, קוסמטיקה, ספרים, תכשיטים, וכן שירותים נוספים כמו בנקים, דואר.

המרכז מציע מגוון רחב של חנויות מותגים עולמיים ומקומיים, כולל חנויות אופנה פופולריות כמו Cotton On, Universal Store, פוט לוקר, ו-H&M, לצד חנויות עצמאיות ומקומיות.

הוא מציע גם שירותים כגון סניפים של סופרמרקטים: אלדי, Coles, ו-Harris Farm Markets; סניפים עם חנויות כלבו כמו Kmart ו-Target וגם חנויות המתמחות במוצרי מחשבים ואלקטרוניקה כמו JB Hi-Fi ו-Apple Store.

בנוסף, במרכז ישנן דוכני אוכל, מסעדות ובתי קפה המציעים מגוון סגנונות אוכל, כולל מטבח אסייתי, הודי, אמריקאי ומאכלים בריאותיים המאפשרים למבקרים ליהנות ממבחר מנות מהירות וטעימות.

## בידור ופעילויות
מרכז הקניות ברודוויי לא מתמקד רק בקניות, אלא מציע גם פעילויות בידוריות למבקרים. בין השאר, ניתן למצוא במרכז פעילויות לילדים, מתקנים למשחקים ושירותים נוספים שמתאימים לכל הגילאים.

המרכז גם מארח מדי פעם אירועים קהילתיים, תערוכות ופעילויות תרבותיות שמטרתן למשוך קהל רחב ולספק בידור נוסף לבקרים.

אולם הקולנוע הוויטס (Hoyts) בברודוויי, סידני, הוא בית קולנוע מודרני הממוקם במרכז הקניות ברודוויי. זהו אחד מבתי הקולנוע הפופולריים בעיר ומציע מגוון רחב של סרטים בהקרנות רגילות ו-VIP, עם טכנולוגיות הקרנה וסאונד מתקדמות.

## תחבורה וגישה
מרכז הקניות ברודוויי ממוקם במיקום מרכזי, ויש לו גישה נוחה לתחבורה ציבורית. המרכז נמצא בסמוך לתחנות אוטובוס רבות, ומרחק הליכה ממספר תחנות רכבת, כולל תחנת הרכבת Central Station  ותחנת הרכבת Redfern.

נוסף על כך, ישנם חניונים זמינים בסביבה הקרובה למי שמגיע ברכב פרטי.

## שיפוצים עתידיים
לאחרונה שופצה חנות הספורט Rebel, ועברה עדכון מודרני עם עיצוב חדשני ושדרוג חוויית הקנייה ללקוחות.טקסט=|ממוזער| בניין מרכז הקניות ברודוויי מכביש פאראמאטה

## קישורים חיצוניים
* 

## הערות שוליים

קטגוריה:מרכזי קניות
קטגוריה:סידני: מבנים
קטגוריה:המטבח האסייתי
באדג' פאטי

**באדג' פאטי** (באנגלית: **Budge Patty**;  11 בפברואר 1924 – 4 באוקטובר 2021) היה טניסאי אמיריקאי. הוא זכה במקום ראשון באליפות וימבלדון ובאליפות צרפת הפתוחה בטניס ובסך הכול זכה ב-4 ניצחונות התחרויות גראנד סלאם. 

## ביוגרפיה
באדג' פאטי נולד בפורט סמית' בשנת 1924. למשפחה היו שורשים מצרפת ואוסטריה. בהמשך המשפחה עברה ללוס אנג'לס בה פאטי החל לשחק טניס. הוא התאמן אצל פאולין בץ ובגיל 13 ניצח באליפות לוס אנג'לס לגילו. בשנת 1939 הוא ניצח באליפות ארצות הברית לגיל עד 15 וב-1941 לגיל עד 18. הוא התכוון ללמוד באוניברסיטת דרום קליפורניה אך גויס לצבא ארצות הברית ושוחרר בשנת 1946.

לאחר שחרור מהצבא פאטי השתתף באליפות צרפת הפתוחה 1946 וזכה בתחרות זוגות מעורבות לצד פאולין בץ. בשנת 1950 הוא ניצח בתחרות הגברים באליפות צרפת הפתוחה 1950 ומספר שבועות אחרי זה באליפות וימבלדון 1950.

פטאי המשיך לשחק בתחרויות עד לשנת 1960 וזכה במספר פרסים.

לאחר סיום מלחמת העולם השנייה פאטי התגורר באירופה במשך מספר עשורים. הוא התחתן בשנת 1961 ולזוג נולדו שני ילידם. הוא נפטר בשנת 2021 בלוזן.

## הישגים

## קישורים חיצוניים

* 

קטגוריה:אמריקאים ילידי ארקנסו
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:ארקנסו: ספורטאים
קטגוריה:אמריקאים שנולדו ב-1924
קטגוריה:אמריקאים שנפטרו ב-2021
לילי פרייס

**לילי פרייס** (באנגלית: **Lily Price**; נולדה ב-3 בדצמבר 2002) היא שחיינית אוסטרלית, סגנית אלופת עולם בבריכת 25 מטר (בודפשט 2024) במשחה שליחות 4x100 מטר חופשי.

## ביוגרפיה
פרייס נולדה וגדלה באוסטרליה.

### 2024
#### סגנית אלופת עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכתה במדליית כסף במשחה שליחות 4x100 מטר חופשי, לאחר ששחתה בשלב המוקדמות של המשחה.

## שיאים אישיים
### בריכה אולימפית
* 50 מטר חופשי: 25.27 שניות (2024)
* 100 מטר חופשי: 55.49 שניות (2024)
* 50 מטר פרפר: 25.95 שניות (2024)
* 100 מטר פרפר: 57.70 שניות (2024)

### בריכת 25 מטר
* 50 מטר חופשי: 24.22 שניות (2024)
* 100 מטר חופשי: 54.57 שניות (2024)
* 50 מטר פרפר: 25.07 שניות (2024)
* 100 מטר פרפר: 55.57 שניות (2024)

## ראו גם

## קישורים חיצוניים

קטגוריה:שחייניות חופשי אוסטרליות
קטגוריה:שחייניות פרפר אוסטרליות
קטגוריה:אוסטרליות שנולדו ב-2002
קטגוריה:אוסטרלים שנולדו ב-2002